Diari Oficial de la Generalitat Valenciana


Sumari del DOGV 4910, del 24-12-2004 (2004/13133)

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis d'Adopcions.
----------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13546


Data del document
:   22-11-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * legislació
    * adopció
    * relació administració-administrat
    * norma de qualitat
    * ciutadà

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis d'Adopcions. [2004/Q13148]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General de Família, Menor i Adopcions ha elaborat una Carta de Servicis en Matèria d'Adopcions, que d'acord amb el que establix l'article 12.2 del Decret 191/2001, de 18 de desembre, ha sigut objecte d'informe favorable per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la carta de servicis corresponent a adopcions, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis d'Adopcions estarà disponible per al públic a través de l'adreça d'Internet www.gva.es, en l'apartat d'atenció al ciutadà, o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 22 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX
  
El Servici d'Adopcions de la Conselleria de Benestar Social té com a objectius:
  
- Tramitar les adopcions de menors en la nostra Comunitat i en altres països.
  
- Facilitar la integració familiar satisfactòria de tots els membres de la família després de l'adopció.
  
La Conselleria de Benestar Social, a través de la Direcció General de la Família, Menor i Adopcions, proporciona els servicis següents:
  
- Informació grupal i individualitzada sobre els procediments d'adopció.
  
- Preparació per a l'adopció de famílies sol·licitants.
  
- Valoració i tramitació d'idoneïtat per a l'adopció.
  
- Tramitació d'adopcions en l'àmbit de la Comunitat Valenciana i en països que admeten la gestió per entitat pública.
  
- Suport psicosocial, una vegada que l'adopció s'ha constituït.
  
- Els processos d'adopció tenen les següents característiques:
  
· Tots els processos es troben sotmesos a una constant revisió i adequació.
  
· Totes les actuacions tenen un alt nivell de qualitat tècnica, per estar fonamentades en l'experiència i la investigació existent.
  
· Tots els servicis fins a la constitució de l'adopció, i el servici postadoptiu, són gratuïts.
  
L'objectivitat dels processos d'adopció està garantida per la presa de decisions de forma col·legiada a través del Consell d'Adopció de Menors de la Generalitat Valenciana, en el qual estan representats els diferents sectors de la societat, i per la supervisió tècnica dels processos, tant interna com externa.
  
L'evolució contínua del nostre servici es troba abonada per plans de millora, desenvolupats a partir de processos d'autoavaluació que seguixen el model de Qualitat Europeu (EFQM). Entre altres tècniques incloem l'intercanvi d'experiències amb altres administracions dins del mateix àmbit.
  
Compromisos de qualitat amb els ciutadans:
  
Fluïdesa.
  
- Gestió fluida del procés d'adopció, sense temps morts injustificats. El 70% de les sol·licituds es valoraran en el Consell d'Adopció en un període màxim de 8 mesos.
  
- Assignació d'una família de forma immediata, en el 100% dels casos, a qualsevol xiquet declarat en situació d'adoptabilitat, llevat que els requeriments especials del xiquet sobrepassen la disponibilitat de les famílies.
  
Objectivitat.
  
- Manteniment d'un pla continuat de formació dels professionals encarregats de realitzar els programes de preparació, valoració i suport, per a garantir la coherència i la qualitat en els mètodes i criteris d'actuació, amb un mínim de tres activitats anuals de formació.
  
- Optimització de l'objectivitat del procés de valoració d'idoneïtat, millorant la seua eficàcia i eficiència, per mitjà de la supervisió i el control d'experts externs i interns, amb almenys dos sessions al mes.
  
Respecte i bon tracte.
  
Ser pare adoptiu és una cosa molt personal. Durant la tramitació, sol ser necessari acostar-se a part de la intimitat familiar. Aconseguim que estes situacions no suposen incomoditat, demanant la informació que siga estrictament necessària i rellevant, i procurant que els sol·licitants se senten escoltats i compresos. Aconseguirem la satisfacció dels sol·licitants en el 80% dels casos com a mínim.
  
Informació i assessorament familiar.
  
- Realització d'un mínim de dos sessions d'informació grupals cada mes, sempre que hi haja demanda d'informació.
  
- Atenció personalitzada i individual de qualsevol demanda d'informació sobre el procediment d'adopció, o sobre l'adopció ja constituïda.
  
Transparència.
  
- Serà possible seguir el grau de compliment d'estos compromisos consultant els indicadors de qualitat en la pàgina http://www.gva.es/carta
  
Ajude'ns a prestar un millor servici.
  
- El Servici d'Adopcions agraïx tots els suggeriments que el ciutadà ens puga aportar per a ajudar-nos a millorar.
  
- Evitarà esperes demanant cita prèvia per a ser atés personalment.
  
- Els qüestionaris d'avaluació que els entreguem ens permeten conéixer la seua opinió i revisar els nostres programes, per la qual cosa els preguem el seu ompliment.
  
- Si detecta algun error, preguem que ens ho comunique com més prompte millor perquè ho puguem corregir.
  
- Si té qualsevol problema amb el nostre servici o vol aportar suggeriments, li preguem que empre els impresos normalitzats que, a este efecte, trobarà en qualsevol de les oficines de registre de la Generalitat Valenciana, o en la pàgina web www.gva.es, en l'apartat de «Servicis al ciutadà».
  
Directori d'adopcions.
  
Horari d'atenció al públic:
  
De dilluns a divendres: de 09.00 a 14.00 hores.
  
Dimarts i dijous: de 17.00 a 19.00 hores.
  
Internet: www.bsocial.gva.es
  
Direcció Territorial de València
  
Av. Baró de Càrcer, 36
  
46283 València
  
Telèfon centraleta: 96 386 67 50
  
Direcció Territorial de Castelló
  
Av. Germans Bou, 81
  
12615 Castelló de la Plana
  
Telèfon centraleta: 96 472 62 00
  
Direcció Territorial d'Alacant
  
Primitivo Pérez, 8
  
03521 Alacant
  
Telèfon centraleta: 96 593 69 00